**Είδος κειμένου:** απλή περιγραφή ζώου που γνωρίζω

**Η γάτα μου**

Το αγαπημένο μου ζώο είναι η πανέμορφη γάτα μου. Την απέκτησαν οι γονείς μου πριν γεννηθώ. Της έδωσαν ένα πολύ ωραίο και όμορφο όνομα. Μπορείτε να το μαντέψετε; Είναι Daisy! Ξέρω, αυτό τ’ όνομα της πηγαίνει πολύ! Είναι εννιά χρονών, ενώ εγώ είμαι οκτώ.

Τώρα θα σας πω, πώς φαίνεται εξωτερικά. Θέλετε; Εντάξει, αρχίζουμε! Είναι ολόασπρη σαν το φεγγάρι, δεν έχει κανένα άλλο χρώμα πάνω της. Αχ, τι ωραία! Το τρίχωμά της είναι μαλακό σαν το πιο μαλακό μπουλουκάκι! Κάθε φορά που τη βλέπω τρελαίνομαι και θέλω να την αγκαλιάσω! Τα μάτια της είναι πράσινα σαν βάτραχος και είναι έξυπνα , αλλά τόσο γλυκά... ! Θα εκραγώ! Όταν ανοίγουμε το κουτί με τον τόνο, μιαουρίζει και ανοίγει τα γλυκά της ματάκια και με αναγκάζει να της βάζω τον τόνο!

Για να ξέρετε, έχω ακόμα πάρα πολλά να πω! Η μύτη της είναι ροζ σαν γουρουνάκι και μικρή σαν σκαθάρι. Τα αυτάκια της είναι τριγωνικά και φυσικά, άσπρα. Η ουρά της είναι φουντωτή σαν της αλεπούς.

Να σας πω και για τις συνήθειές της; Πρώτα απ’ όλα είναι τεμπέλα και φυσικά δεν μ’αρέσει αυτό. Δεύτερο,....ουφφφφφφ.... δεν θέλω να σας πω και αν μπορείτε μην γελάσετε..., είναι παχιά! Μπορούμε να σταματήσουμε να το συζητούμε αυτό, γιατί δεν αντέχω; Κυνηγά ποντικούς και πολλά έντομα. Συνήθως πίνει νερό και κούπες με γάλα και τρώει γατοτροφή, ψάρι και κρέας. Όταν τη χαϊδεύω, γουργουρίζει πολύ δυνατά. Και φυσικά αυτή δείχνει ότι με αγαπά!

Μην λυπηθείτε! Η ιστορία δεν τελείωσε ακόμη! Θέλετε να ξέρετε τι κάνω μαζί της; Τότε προχωράμε! Τα Σαββατοκύριακα έρχεται η Daisy στο δωμάτιό μάς και παίζουμε όλοι μαζί. Α, ναι! Ξέχασα να σας πω ότι κοιμάμαι στο ίδιο δωμάτιο με την αδερφή μου, τη Δάφνη, χεχεχε! Να συνεχίσω τώρα. Τη φροντίζω, της παίζω και την αγαπώ!

Ελάτε να ακούσετε μια ιστορία με την Daisy. Ένα Σαββάτο έτρωγα πρόγευμα και είδα την Daisy να κάνει εμετό. Ο γιατρός ήταν κλειστός και να προσθέσω ότι δεν της αρέσουν τα φάρμακα. Προσεκτικά έπιασα το φάρμακο και της το έδωσα. Μετά από λίγες μέρες έγινε καλά! Εκείνη η μέρα ήταν η πιο ωραία!

Αισθάνομαι πολλή αγάπη για την Daisy και ελπίζω να είναι πάντα κοντά μου!

Δανάη Αλετρά

Τάξη: Γ

25.11.13